stanford-oval/wikipedia huggingface dataset:
Voimavalolyhty
Tavallisimpia ongelmia

Voimavalolyhty on luotettava ja tehokas valaisin, mutta vain oikein käsiteltynä ja huollettuna.
Tavallisimpia lyhdyn toimimattomuuden syynä olevia ongelmia ovat
virheellinen käyttö (ei riittävää esilämmitystä tai unohdetaan paineistaa polttoainesäiliö)
rikkinäiset tiivisteet, liian löysät liitokset tai vuoto säiliössä (paine ja/tai polttoaine karkaa väärästä paikasta)
vioittunut hehkusukka (sukassa ei saa olla ainuttakaan reikää)
tehoton pumppu/kuivunut tai kulunut pumpun nahka (säiliöön ei muodostu painetta, kun pumpun venttiilin väliin on päässyt nahan murunen, jolloin venttiili ei pidä, ja pumpun varren reiästä pulppuaa ulos valopetrolia. Myös valopetrolisäiliöön voi ajautua nahan murusia).
tukkeutunut kaasutinputki tai suutin (polttoaine ei pääse polttimoon)
katkennut, vääntynyt tai kulunut suuttimen puhdistusneula taikka kulunut suuttimen aukko (Petromax-tyypin valaisimet: kuluneella neulan ja suuttimen reiän välyksellä lyhty palaa ”rikkaalla” eli hehkusukkaan menee liikaa valopetrolia. Tällöin hehkusukan ulkoreuna liekehtii, ja sukkaan tulee mustia alueita.)
väärä polttoaine (vain valopetroli sopii tähän tarkoitukseen; polttoöljy tai diesel palaa liian epäpuhtaasti. Bensiinin tai alkoholin polttoaineena käyttäminen taas tuhoaa lyhdyn ja vaarantaa käyttäjän turvallisuuden).
Aiheesta muualla

Petromax Produktkatalog (pdf)  29.4.2012. Petromax. Arkistoitu 15.11.2012. Viitattu 22.8.2012. (englanniksi)(saksaksi)(ranskaksi)
Voimavalolyhdyn käyttö Alasin.  21.10.2011. Varusteleka.
Antique Gas & Steam Engine Museum, Coleman-lyhdyt (Arkistoitu – Internet Archive)
Antique Gas & Steam Engine Museum, muut-lyhdyt (Arkistoitu – Internet Archive)
Valonlähteet
| --- | --- |
Luonnollinen:   Luminesenssi  Taivaankappaleet  Salama  Tuli 
Palaminen:   Kynttilä  Lyhty  Kalkkivalo  Kaasuvalaistus  Öljylamppu  Öljytuikku  Argand-lamppu  Bude-lamppu  Carcel-lamppu 
Hehkuminen:   Hehkulamppu  Halogeenilamppu  Nernst-lamppu  PAR-lamppu  Tilley-lamppu  Voimavalolyhty 
Fluoresenssi:   Loistelamppu  Energiansäästölamppu  Induktiolamppu 
Valokaari:   Kaarilamppu  Jablotškovin kynttilä 
Kaasupurkauslamppu:   Suurpainenatriumlamppu  Pienpainenatriumlamppu  Monimetallilamppu  Elohopeahöyrylamppu  Ksenonlamppu  Hohtolamppu 
Muut:   hohtodiodi (LED)  Rikkiplasmalamppu  Plasmapallo 
Petromax HK500 lyhdyn spriikuppi ja puhalluslampun suutin. Spriikupissa on myös oma esilämmitystä tehostava suutin. Taustalla näkyy reikä, josta pitkänokkaisella spriipullolla voidaan kuppiin kaataa spriitä.
Chikni Chameli

| ”Chikni Chameli” Shreya Ghoshal |
| --- | --- | --- |

Singlen tiedot
 Albumilta: Agneepath
 Äänitetty : 2011
 Julkaistu: 26. tammikuuta 2012
 Formaatti: digitaalinen lataus, streaming, airplay
 Tekijä(t): Ajay-Atul
 Tuottaja(t): Karan Johar
 Tyylilaji: pop-folk, filmi, folktronica
 Kesto: 05.08
 Levy-yhtiö: Sony Music India
Shreya Ghoshalin muut singlet
|  {{{vuosie}}} | ”Chikni Chameli” {{{vuosit}}} |  {{{vuosis}}} |
Chikni Chameli on intialaisen laulaja Shreya Ghoshalin single vuodelta 2012.
Kappaleet

Chikni Chameli — 5:08
Chikni Chameli (Dj Khushi Mix) — 4:26
Aiheesta muualla

Virallinen YouTube-video
Hanyusuchus

| Hanyusuchus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Krokotiilieläimet Crocodylia
Heimo::  Gaviaalit Gavialidae
Alaheimo::  Gavialinae
Suku::  Hanyusuchus
Laji::  sinensis
Kaksiosainen nimi
 Hanyusuchus sinensis  (Iijima et al, 2022) 
Katso myös
   Hanyusuchus Commonsissa 
Infobox OKNimi-testi OK: 
Hanyusuchus on yhden lajin H. sinensis sisältävä sukupuuttoon kuollut gaviaali. Lajia tavattiin Kiinan kaakkoisosissa Fujianin, Guangdongin, Guangxin ja Hainanin alueiden jokijärjestelmien varrella toisen vuosituhannen puolivälille saakka jaa. Laji tunnetaan paitsi jäännöksistä, mutta myös kiinalaisista historiallisista lähteistä. Se määriteltiin omaksi suvukseen ja lajikseen kuitenkin vasta vuonna 2022 tutkimalla aikaisemmin edelleen elossa olevien lajien jäänteiksi luultuja luita. Lajia metsästettiin ja sen häviämiseen lienee vaikuttanut myös sen elinympäristön katoaminen maanviljelyksen seurauksena.
Taksonomia

Kiinaleiset tieteilijät ovat keränneet Hanyusuchuksen jäänteitä jo 1960- ja 1970-luvuilla, mutta luihin ei kiinnitetty alkujaan erityisempää huomiota, koska niitä pidettiin pitkään edelleen elossa olevien lajien jäänteinä. Lopulta Clemsonin yliopiston Masaya Iijima ja ryhmä muita tutkijoita käsitteli näiden aikaisemmin kerättyjen yksilöiden jäänteitä. Ryhmä luokitteli ne aikaisemmin tuntemattoman Gavialidae-heimon sukuun ja lajiin Hanyusuchus sinensis. Tutkimus julkaistiin vuonna 2022. Nimen Hanyusuchus se sai Kiinan Tang-dynastian aikaisen virkamiehen ja runoilija Han Yun mukaan ja lajinimi sinensis viittaa Kiinaan. Lajin nykyisiä lähisukulaisia ovat gaviaali ja valegaviaali.
Piirteet

Vuoden 2022 tutkimuksen holotyyppi ja paratyyppi olivat lisääntymiskykyisiä aikuisia yksilöitä, joiden sukupuolta ei kuitenkaan tunnettu. Hanyusuchuksen piirteet ovat gaviaalin (Gavialis gangeticus) ja valegaviaalin (Tomistoma schlegelii) välimaastossa. Tutkijaryhmä arvioi holo- ja paratyypin ruumiinpituudeksi ilman häntää 2,83–3,23 metriä ja hännän kanssa 5,43–6,19 metriä. Lajin kallossa on piirre, joka gaviaalilla on liitetty vain urosten akustisiin toimintoihin. Kallon piirteet viittavat äänen käyttöön parittelukäyttäytymisessä, mikä lienee ollut tärkeä osa lajin evolutiivista kehityskulkua.
Levinneisyys

Arkeologisten jäänteiden ja historiallisten lähteiden perusteella lajia on tavattu aikanaan Kiinan eteläosissa nykyisten Fujianin, Guangdongin, Guangxin ja Hainanin maakuntien alueella. Aineistoa lajista alueella tunnetaan neljänneltä vuosituhannelta eaa. toisen vuosituhannen jaa. puolivälille saakka. Lajia tavattiin sen levinneisyysalueen suurten jokijärjestelmien yhteydessä. Viimeisen kahden vuosituhannen aikana sen levinneisyysalue pieneni lajin katoamiseen saakka.
Ihminen ja häviäminen

Lajint unnettujen jäänteiden merkkien perusteella lajia on aikanaan metsästetty. Vuonna 2022 tutkitun yksilön jäänteissä oli merkkejä iskusta päähän ja merkkejä sen taurastamisesta. Yksilö on metsästetty mahdollisesti kiinalaisella pronssikaudella toisella vuosituhannella eaa. Historiallisissa lähteissä kuvaillaan kaakkoiskiinalaista krokotiilieläintä toisella vuosituhannella jaa. Kuvauksiin liittyvät Hanyusuchusin piirteet, kuten pitkä kuono ja terävät hampaat. Historiallsiten lähteiden perusteella ihmiset ajautuivat niiden kanssa ongelmiin niiden hyökätessä ihmisten ja kotieläinten kimppuun. Tang-, Song- ja Ming-dynastioiden kaudella krokotiililajeja hävitettiin järjestelmällisesti tuhoeläiminä. Metsästys ja ihmisen aiheuttama elinympäristöjen tuhoutuminen leviävän maanviljelyksen myötä lienevät vaikuttaneet lajin katoamiseen.
Holotyypin kallo.
Havainnollistus koosta.
Hanyusuchuksen löytöpaikkoja ja historiallisia mainintoja kartalla.
Charles Bertrand

| Charles Bertrand |
| --- | --- |

Henkilötiedot
Syntynyt: 5. helmikuuta 1991 (ikä 33) Pariisi, Ranska
Kansalaisuus:   Ranska
Jääkiekkoilija
Lempinimi:  Calle, Kalle, Charly
Pelipaikka:  oikea laitahyökkääjä
Maila:  oikea
Pituus:  185 cm
Paino:  94 kg
Seura
Seura:  ERC Ingolstadt
Sarja:  DEL
Pelaajaura
Pääsarjaura:  2011–
Aik. seurat:  Hokki (Mestis) Lukko (SML) TPS (SML) Färjestad BK (SHL) Sport (SML) Ässät (SML) Kärpät (SML) Sibir Novosibirsk (KHL) Fribourg-Gottéron (NL) Tappara (SML)
Charles Maurice Guy Bertrand (s. 5. helmikuuta 1991 Pariisi, Ranska) on ranskalainen jääkiekkoilija, joka pelaa Saksan DEL-liigan ERC Ingolstadtissa. Hän on pelipaikaltaan oikea laitahyökkääjä. Bertrand on yleisesti tunnettu hyökkäysorientoituna pelaajana, joka on nopea luistelija sekä hyvä pitämään kiekkoa ja tekemään maaleja. Hän laukoo oikealta.
Ura > Seuraura > Junioriura

Bertrand on Champigny Hockey Clubin kasvatti. Hän pelasi kauden 2006–2007 Rouen Hockey Élite 76:n B-nuorissa, jonka jälkeen 16-vuotias Bertrand siirtyi kaudeksi 2007–2008 Slovakiaan HK Dukla Trenčínin B-nuoriin. Hänet houkutteli seuraan kolmen päivän try-outin kautta Rouenissa valmentanut Peter Matoušek. Bertrand muutti Trenčiniin äitinsä kanssa. Hän voitti kauden päätteeksi Slovakian B-juniorisarjan hopeaa. Kaudella 2008–2009 Bertrand oli Trenčínin paras pistemies ja maalintekijä tehoilla 22+18=40, mutta joukkueen kauden päätyttyä helmikuussa 2009 hän siirtyi loppukaudeksi jatkamaan kauttaan itävaltalaisen EC Salzburgin A-nuoriin.
Huhtikuussa 2009 Bertrand teki nelivuotisen sopimuksen SM-liigajoukkue Rauman Lukkoon kanssa. Häntä oli houkuttelemassa Suomeen Bertrandin kanssa Salzburgissa pelannut Otso Rantakari, jonka isä Osmo on pelaaja-agentti. Bertrand pelasi kauden 2009–2010 kuitenkin kokonaan Lukon A-nuorissa. Hän oli tehoilla 20+26=46 joukkueen paras pistemies ja maalintekijä, joilla Bertrand jakoi koko A-nuorten SM-liigan pistepörssin kahdeksannen sijan Oulun Kärppien Nico Lehdon kanssa ja maalipörssin kuudennen sijan Jokereiden Teemu Pulkkisen kanssa. Hänet valittiin sarjan syyskuun 2009 kuukauden pelaajaksi.
Ura > Seuraura > Ensimmäiset miesten pelit kaudella 2010–2011

Elokuussa 2010 Lukko lainasi Bertrandin yhteistyöseuraansa, Mestis-joukkue KooKoohon, jonne hän siirtyi aluksi kahden viikon mittaiselle koeajalle. Saman kuun lopulla Bertrand, Jere Laaksonen ja Jesse Virtanen palasivat Lukon A-nuorten vahvuuteen, kun heidän ilmoitettiin jäävän ilman sopivaa roolia KooKoossa. Noin kaksi viikkoa myöhemmin Lukko ja KooKoo ilmoittivat purkaneensa yhteistyösopimuksen yhteisymmärryksessä. Sama kolmikko palasi Mestikseen lokakuussa siirryttyään lähtökohtaisesti joulutaukoon asti kestävällä, toistaiseksi voimassa olevalla lainasopimuksella Kajaanin Hokkiin. Bertrand teki siellä 21 runkosarjaottelussa tehot 8+6=14. Hänet valittiin Mestiksen marraskuun 2010 kuukauden tulokaspelaajaksi.
Bertrand pelasi suurimman osan kaudesta 2010–2011 Lukon A-nuorissa, joiden paras maalintekijä ja toiseksi paras pistemies hän oli tehoilla 18+26=44. Betrand teki tehopisteensä vain 26 otteluun, joten hänen piste per peli -keskiarvonsa (1.69) oli koko A-nuorten SM-liigan paras. Pudotuspeleissä Bertrand oli Lukon paras pistemies ja maalintekijä tehoilla 5+2=7 ja hän voitti joukkueen sisäisen tehotilaston lukemalla +1. Bertrand valittiin kauden päätteeksi A-nuorten SM-liigan ensimmäiseen tähdistökentälliseen.
Kauden aikana 2010–2011 Bertrand debytoi myös Lukon SM-liigajoukkueessa, jossa hän pelasi yhden runkosarja- ja viisi playoff-ottelua tehden yhden maalin. Bertrand teki SM-liigadebyyttinsä 11. tammikuuta 2011 vieraissa Saimaan Palloa vastaan. Hän keräsi ottelussa yhden kahden minuutin jäähyn ja sai jääaikaa 6.43 minuuttia. Bertrandista tuli SM-liigahistorian kolmas ranskalaispelaaja Yorick Treillen ja Yohann Auvitun jälkeen. Hänet kutsuttiin yllättäen Lukon liigajoukkueen vahvuuteen välieräsarjaan Helsingin IFK:ta vastaan loukkaantumisten vuoksi. Bertrand teki liigauransa avausmaalin ottelusarjan viidennessä ottelussa 5. huhtikuuta 2011. Hän voitti kauden päätteeksi SM-pronssia. Toukokuussa 2011 Bertrandin sopimusta jatkettiin vuodella kevääseen 2014 saakka.
Ura > Seuraura > Tulokaskausi SM-liigassa ja siirto TPS:n kautta Ruotsiin

Kausi 2011–2012 oli Bertrandille tulokaskausi SM-liigassa ja hän teki 55 runkosarja- ja kolmessa playoff-ottelussa tehot 12+11=23. Bertrand kuului Lukon suurimpiin yllättäjiin ja hänen teholukemansa +6 oli joukkueen hyökkääjistä paras. Bertrand myös muodosti alkukaudella toimivan "BBB-ketjun" kanadalaisten Mark Bomersbackin ja Kris Beechin kanssa. Kausi 2012–2013 hänellä osoittautui kuitenkin pettymykseksi, kun Bertrand teki runkosarjassa vain kuusi tehopistettä ja jäi lopulta Lukon uuden päävalmentajan, Risto Dufvan alaisuudessa varsin pieneen rooliin.
Bertrand ei pelannut joukkueessa enää viimeistä sopimuskauttaan, vaan hän siirtyi kaudeksi 2013–2014 kaksivuotisella sopimuksella Turun Palloseuran riveihin. Myöskään TPS:ssä Bertrand ei juurikaan nauttinut valmennusjohdon luottamusta ja hän jäi 13 runkosarjaottelussa ilman tehopisteitä. Marraskuussa 2013 seura lainasi Bertrandin 2. joulukuuta asti kestäneellä sopimuksella Ruotsin SHL-liigan Färjestad BK:hon. Lainasopimuksen lopulla TPS purki hänen sopimuksensa ja Bertrand teki samalla loppukauden jatkosopimuksen Färjestadin kanssa. Hän voitti kauden päätteeksi SHL-hopeaa.
Ura > Seuraura > Nousu Sportissa SM-liigan eliittiin

Bertrand palasi kaudeksi 2014–2015 Suomeen ja siirtyi kaksivuotisella sopimuksella SM-liigan nousijajoukkue Vaasan Sportiin. Hän pelasi todellisen läpimurtokautensa tehtyään runkosarjassa tehot 16+31=47, joilla Bertrand oli joukkueensa paras pistemies ja syöttäjä. Hän jakoi SM-liigan pistepörssin seitsemännen sijan HIFK:n Tomáš Záborskýn kanssa. Marraskuussa 2014 Bertrand teki Sportin kanssa vuoden mittaisen jatkosopimuksen.
Kesällä 2015 NHL-varaamaton Bertrand osallistui New York Islandersin kehitysleirille. Kaudella 2015–2016 hän oli Sportin paras pistemies ja maalintekijä tehoilla 19+19=38. SM-liigan yhden kauden maaliennätyksen tehnyt Bertrand jakoi liigan maalipörssin kahdeksannen sijan HIFK:n Jasse Ikosen ja KooKoon Josh Greenin kanssa. Kahdessa pudotuspelien ensimmäisen kierroksen ottelussa hän oli Sportin paras pistemies Teddy Da Costan kanssa tehoilla 1+1=2. Kaudeksi 2016–2017 Bertrand siirtyi jatkamaan SM-liigauraansa vuoden mittaisella sopimuksella Porin Ässiin. Hän ei kuitenkaan onnistunut vastaamaan häneen kohdistuneisiin odotuksiin ja teki runkosarjassa tehot 12+9=21. Bertrand kuitenkin ylsi Jarno Kärjen kanssa Ässien sisäisen maalipörssin jaetulle kolmannelle sijalle.
Ura > Seuraura > Siirtyminen Kärppiin

Kaudeksi 2017–2018 Bertrand siirtyi vuoden mittaisella sopimuksella Oulun Kärppiin. Hän teki SM-liigan yhden kauden piste-ennätyksensä tehoilla 32+19=51. Bertrand voitti koko liigan maalipörssin, oli Kärppien toiseksi paras pistemies Julius Junttilan jälkeen ja jakoi pistepörssin viidennen sijan JYPin Juuso Puustisen kanssa. Hänet palkittiin maalipörssivoittonsa myötä Aarne Honkavaara -palkinnolla. Bertrand voitti myös SM-liigan tehotilaston lukemalla +31 ja hänet palkittiin Matti Keinonen -palkinnolla. Neljännessä puolivälieräottelussa 26. maaliskuuta 2018 vieraissa Porin Ässiä vastaan Bertrand vei Kärpät ottelusarjassa 3–1-johtoon tehtyään joukkueen 1–3-voittoon päättyneen ottelun ratkaisumaalin. Hän sai ottelussa myös syöttöpisteen oltuaan kakkossyöttäjänä Julius Junttilan tekemään maaliin. Jaakko Honkanen valitsi Bertrandin ottelun Alumnien tähtien kolmostähdeksi. Hänen osumaansa edelsi kymmenen ottelun maaliton putki.
Bertrand muodosti yhdessä Mikael Ruohomaan ja Julius Junttilan kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Välieräsarjassa Bertrand pudotettiin aina kolmosketjuun, kun hän oli tehnyt yhdeksässä playoff-ottelussa vain yhden maalin. Bertrand kuitenkin nostettiin pian takaisin ykkösketjuun Ruohomaan rinnalle. Hänen tehokkuutensa lisääntyi pudotuspelien edetessä ja Bertrand teki kevään aikana 18 ottelussa lopulta tehot 4+5=9. Kauden viimeisessä ottelussa, finaalisarjan kuudennessa ottelussa vieraissa Tapparaa vastaan Kärppien ykkösketjun täydensi Ville Leskinen. Bertrandin ja Kärppien kausi päättyi Suomenmestaruuteen. Hänet valittiin SM-liigan tähdistökentälliseen.
Ura > Seuraura > Siirtyminen KHL:ään ja Sveitsiin

Kaudeksi 2018–2019 Bertrand siirtyi vuoden mittaisella sopimuksella KHL-joukkue Sibir Novosibirskiin. Hänen kanssaan joukkueeseen siirtyi myös Kärpistä tuttu ketjukaveri Julius Junttila. Bertrand onnistui tekemään 23 ottelussa vain tehot 2+1=3, kunnes Sibir purki hänen sopimuksensa marraskuussa 2018. Runsas viikko myöhemmin hän siirtyi loppukauden kattavalla sopimuksella Sveitsin National Leaguen Fribourg-Gottéroniin.
Ura > Seuraura > Paluu SM-liigaan ja siirtyminen Tapparaan

Bertrand siirtyi kaudeksi 2019–2020 kaksivuotisella sopimuksella Tapparaan. Joulukuussa 2019 hänen sopimustaan jatkettiin kahdella vuodella kevääseen 2023 saakka. Bertrand oli tehoilla 21+17=38 Tapparan toiseksi paras maalintekijä ja hän jakoi sisäisen pistepörssin neljännen sijan Tyler Morleyn kanssa. Mestarien liigassa Bertrand oli joukkueen paras pistemies ja maalintekijä tehoilla 7+1=8. Hän voitti myös Tapparan sisäisen tehotilaston lukemalla +6.
Kausi 2020–2021 Bertrandilla jäi odotettua vaisummaksi, sillä hän teki runkosarjassa vain tehot 13+10=23. Bertrand jakoi kuitenkin Tapparan sisäisen maalipörssin kolmannen sijan Kristian Tanuksen ja Jukka Peltolan kanssa. Hänen teholukemansa –19 oli myös joukkueen selvästi heikoin. Kaudella 2021–2022 Bertrand teki runkosarjassa vain 15 tehopistettä ja pudotuspeleissä vain yhden maalin. Hän voitti kauden päätteeksi Suomenmestaruuden. Bertrand voitti myös Mestarien liigan hopeaa. Kauden jälkeen toukokuussa 2022 hänen sopimuksensa purettiin kuitenkin yhteisymmärryksessä.
Ura > Seuraura > Sopimus Saksaan

Bertrand siirtyi kaudeksi 2022–2023 vuoden mittaisella sopimuksella Saksan DEL-liigan ERC Ingolstadtiin. Hänelle seuraa suositteli myös Bertrandin kanssa Tapparassa kaudella 2019–2020 joukkuetoverina pelannut maalivahti Michael Garteig. Bertrand teki Saksassa runkosarjan ja pudotuspelien aikana 17 maalia ja oli Ingolstadtin kolmanneksi paras maalintekijä. Joukkue sijoittui sarjassa toiseksi, ja Bertrand teki seuran kanssa kahden vuoden jatkosopimuksen.
Ura > Maajoukkueura

Bertrand edusti Ranskaa MM-kilpailuissa vuosina 2012, 2013, 2015 ja 2016, 2019 ja 2022. Vuoden 2014 kisajoukkueesta hän putosi viimeisten joukossa. Bertrand pelasi myös Sotšin olympiakisojen 2014 ja Pekingin olympiakisojen 2022 karsinnoissa. Yhteensä hän on pelannut 117 A-maaottelua tehopistein 18+10=28. Bertrand teki A-maajoukkuedebyyttinsä 11. marraskuuta 2011 Lyonissa Norjaa vastaan. Seuraavassa ottelussa Bertrand teki maajoukkueuransa avausmaalin.
Bertrand pelasi myös alle 20-vuotiaiden I-divisioonan MM-kilpailuissa vuonna 2010 sekä alle 18-vuotiaiden I-divisioonan MM-kilpailuissa vuonna 2009, jolloin hän oli neljällä syöttöpisteellään Ranskan paras syöttäjä Robin Gaboritin kanssa. Bertrand pelasi myös II-divisioonan MM-kilpailuissa vuonna 2008, jolloin hän voitti A-lohkon kultaa.
Muuta

Bertrand harrasti lapsena myös pikaluistelua, jossa hän voitti lajin Ranskan-mestaruuden 12-vuotiaana.
Tilastot

Bertrand Rauman Lukon paidassa kaudella 2012–2013.
Wallander: Kosto

| Wallander: Kosto> Wallander: Hämnden |
| --- | --- |

Ohjaaja:  Charlotte Brändström
Käsikirjoittaja:  Hans Rosenfeldt   Henning Mankell
Säveltäjä:  Fläskkvartetten
Kuvaaja:  Alexander Gruszynski
Leikkaaja:  Håkan Karlsson
Pääosat:   Krister Henriksson  Lena Endre  Nina Zanjani  Sverrir Gudnason 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2009-01-099. tammikuuta 2009  
Kesto:  91 minuuttia
Alkuperäiskieli:  ruotsi
Edeltäjä:  Salaisuus
Seuraaja:  Syyllisyys
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Kosto on ruotsalainen rikoselokuva vuodelta 2009. Se on Wallander-elokuvasarjan toisen tuotantokauden ensimmäinen elokuva. Elokuva esitettiin ensin elokuvateattereissa, ensi-ilta oli Ruotsissa tammikuussa. DVD-levy julkaistiin toukokuussa.
Juoni

Terrori-isku katkaisee sähköt koko Ystadista. Mohammed-pilapiirrosnäyttelyn järjestäjä murhataan. Epäilyt kohdistuvat islamisteihin. Rikosta saapuu selvittämään Ystadin poliisin avuksi kaksi turvallisuuspoliisin Säpon tutkijaa. Armeijan joukot kutsutaan auttamaan järjestyksenpidossa.
Keskelle kaaosta saapuu kaksi uutta poliisiharjoittelijaa, Isabelle (Nina Zanjani) ja Pontus (Sverrir Gudnason).
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Lena Endre  | … |  Katarina Ahlsell, syyttäjä   |
|  Mats Bergman  | … |  Nyberg, rikosteknikko   |
|  Douglas Johansson  | … |  Martinsson, rikostutkija   |
|  Fredrik Gunnarsson  | … |  Svartman, poliisi   |
|  Marianne Mörck  | … |  Ebba, poliisiaseman vastaanottovirkailija   |
|  Stina Ekblad  | … |  Karin Linder, kuolinsyytutkija   |
|  Nina Zanjani  | … |  Isabelle, poliisiharjoittelija   |
|  Sverrir Gudnason  | … |  Pontus, poliisiharjoittelija   |
|  Lars Väringer  | … |  Wester   |
|  Ia Langhammer  | … |  Jeanette   |
|  Jens Hultén  | … |  Lindström   |
|  Christer Söderlund  | … |  Bengt Collin   |
|  Duncan Green  | … |  Säpon päällikkö   |
|  Anna Ulrika Ericsson  | … |  Ruotsin puolustusministeri   |
|  Johan Wikström  | … |  Fredrik Varg, Säpon rikostutkija   |
|  Dan Kandell  | … |     |
Arvostelut

Filmgoerin Lasse Lepola arvioi Koston siihenastisista parhaaksi Wallander-elokuvaksi, jossa uudistunut Wallander ”palaa melkoisella ryminällä”.  Myös muutama muu arvostelija piti elokuvasta, joskin sitä moitittiin hieman rutiinomaiseksi ja ajoittain kömpelöksi.[vanhentunut linkki]
Aiheesta muualla

Wallander: Kosto Internet Movie Databasessa (englanniksi)
Wendy and the Refugee Neverland

| Wendy and the Refugee Neverland |
| --- | --- |

Ohjaaja:  Olli Ilpo Salonen
Käsikirjoittaja:   Olli Ilpo Salonen  Minka Kuustonen  Juha Pulli  Joonas Kääriäinen 
Tuottaja:  Olli Ilpo Salonen
Säveltäjä:  Tytti Arola
Kuvaaja:  Hannu Käki
Leikkaaja:  Suvi Solja
Lavastaja:  Emilia Lindholm
Pääosat:   Minka Kuustonen  Joonas Kääriäinen  Antti Heikkinen  Juha Pulli  Jonas Saari  Linda Wiklund  Joonas Snellman 
Valmistustiedot
Valmistusmaa:  Suomi
Tuotantoyhtiö:  ELO Film School Finland
Ensi-ilta:   2017-07-2121. heinäkuuta 2017  
Kesto:  86 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Wendy and the Refugee Neverland on vuonna 2017 ensi-iltansa saanut suomalainen indie-komediaelokuva, jonka on ohjannut Olli Ilpo Salonen. Sen pääosaa esittää Minka Kuustonen.
Elokuva kertoo samannimisestä helsinkiläisestä indie-rockia soittavasta yhtyeestä, joka haaveilee läpimurrosta. Kuustonen esittää elokuvassa yhtyeen keulahahmoa ja laulajaa Krisua. Yhtyeen soittajia ja muita keskeisiä rooleja esittävät Joonas Kääriäinen, Juha Pulli, Jonas Saari, Antti Heikkinen, Linda Wiklund ja Joonas Snellman. Muissa rooleissa nähdään muun muassa Niina Lahtinen, Eero Milonoff, Matti Onnismaa, Ville Tiihonen, Pirjo Heikkilä, Jari Virman, Mikko Leppilampi, Ylermi Rajamaa ja Roope Salminen. Wendy and the Refugee Neverland on toteutettu yhteishankkeena, jossa päänäyttelijät kuuluivat käsikirjoitustyöryhmään. Aalto-yliopiston kurssityöstä alkunsa saanut elokuva on kuvattu pienellä, lyhytelokuvan tekoon tarkoitetulla budjetilla.
Wendy and the Refugee Neverland sai ensi-iltansa 21. heinäkuuta 2017 Suomessa. Elokuvan kansainvälinen ensi-ilta oli Haugesundin elokuvajuhlilla elokuussa 2017.
Rooleissa

| 0 | 1 | 2 |
| --- | --- | --- |
|  Minka Kuustonen  | … |  Krisu   |
|  Joonas Kääriäinen  | … |  Mike   |
|  Antti Heikkinen  | … |  T-P   |
|  Juha Pulli  | … |  Sasu   |
|  Jonas Saari  | … |  Joope   |
|  Linda Wiklund  | … |  Ilona   |
|  Joonas Snellman  | … |  Toni   |
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Krister Uggeldahl : 
SmacktheJack.net Jukka L. Savolainen : 
Episodi Jouni Vikman : 
Me Naiset Martta Kaukonen :
Aiheesta muualla

Wendy and the Refugee Neverland Internet Movie Databasessa (englanniksi)
Wendy and the Refugee Neverland Elonet.